Annus Adrián olimpiai bajnok kalapácsvetésben
A kalapácsvetõ Annus Adrián megszerezte a magyar csapat harmadik aranyérmét, miután 83,19 méteres dobását senki nem tudta túlszárnyalni. A második helyen a japán Morofusi, a harmadikon a fehérorosz Tyihon végzett. Pars Krisztián hatodik lett.
Az Európa-bajnok Annus rögtön az elsõ sorozatban megadta az alaphangot, 80,53 méteres dobással egybõl az élre állt. A nagy vetélytársak közül a japán Morofusi 79,90-nel, a fehérorosz Tyihon érvénytelen kísérlettel kezdett. Pars Krisztián 77 méter közelébe hajította a szert, és a negyedik helyen állt.

Annus a második sorozatban tovább javított, ezúttal 82 méter föl szállt a kalapács. A japán nem akart leszakadni, és 81,60 állt az eredményjelzõn dobása után, Tyihon azonban másodszorra is hibázott, a hálóba vágta a kalapácsot. Pars is belejött és 78 méter fölé került.

A harmadik körben már a 83 métert is leküzdötte Annus, mint utóbb kiderült a 83,19-es eredmény biztosította az elsõ helyet számára. Morofusi gyengébbet dobott, Tyihon végre feliratkozott a listára, de csak 78,55 került a neve mellé. Pars sem tudott javítani, de a nyolcas mezõnynek már elsõ dobásával tagja lett.

Kattintson a képgalériáért!

Annus egyenletes teljesítményt nyújtott, negyedikre ismét 82 méter fölötti dobással jelentkezett, Morofusi pedig próbált tapadni rá, és addigi legjobbját produkálta (82.35). Tyihon végképp veszélytelenné vált, Pars viszont már 79 méter körül járt.

Az ötödik sorozat elõtt majd tízperces közjáték zavarta meg az atlétákat, a szlovén Kozmus eredményét többször is módósították a versenybírók, a szünet legjobban Parst zökkentette ki, aki a hálóba hajította a kalapácsot. Annusnak nem kellett különösebben aggódnia, mivel Morofusi érvénytelen kísérletett jegyzett.

Az utolsó sorozatban Pars nem tudott feljebb lépni, de így is a pontszerzõ hatodik helyen végzett. Tyihon végül felküzdötte magát a dobogóra, de ekkor már mindenki Morofusira figyelt. A japán nagy készülõdés után óriásit dobott, a magyar drukkerek tekintete aggódva meredt az eredményjelzõre, de pár másodperc feszültség után boldogan sóhajtottak fel, ugyanis Morofusi 82,91-es dobása 28 centivel elmaradt Annus legjobbja mögött. A szombathelyi atléta nem is állt a dobókörbe, hiszen az olimpiai arany már zsebben volt, ez volt az ötödik kalapácsvetõ, és a tizedik atlétikai arany az olimpiák történetében.

[origo]

Elõzõ

-   1
-   2
-   3

Következõ